作者:喬吉
標題:杜牧之詩酒揚州夢・煞尾
內容:從今後風雲氣概都做下陽臺夢，花月恩情猶高似太華峰。風送紗窗月影通，篆嫋金爐香霧瀠。銀燭高燒錦帳融，羅帕重沾粉汗溶。高插鸞釵雲髻聳，巧畫蛾眉翠黛濃。柳塢花溪錦繡叢，煙戶雲窗閨閣中。可體樣春衫親手兒縫。有滋味珍饈揀口兒供。再不趁蝶使蜂媒廝斷送，再不信怪友狂朋廝搬弄。但能勾魚水相逢，琴瑟和同，(家童雲)相公，咱回去來。(正末唱)早跳出這柳債花錢麵糊桶。(同下)。